За гэтымі лічбамі стаяць новыя прадпрыемствы і вытворчасці, сучасныя аб’екты, інфраструктура. Дзякуючы форуму на тэрыторыі Гомельшчыны з’явіліся абноўленыя гасцінічныя комплексы, у Жлобіне — гандлёва-забаўляльны цэнтр, у Гомелі — першы гіпермаркет. А яшчэ ўдалыя распачынанні далі штуршок іншым інвестыцыйным праектам, якія выйшлі ўжо за межы асобна ўзятага форуму. Аднак у паспяховай карціне ўсе гэтыя гады відавочна прасочвалася прывязка замежнага бізнесу да абласнога цэнтра і буйных раённых гарадоў накшталт Мазыра, Жлобіна, Светлагорска.